કોઈ ગરીબને જોઈ તરત દિલ દ્રવી જાય તે હકીકત છે, પણ તેની ગરીબી અંગે ઊંડાણથી પૂછપરછ તો કરવી જ પડે. કોઈ જુગારી-દારૂડિયો હોય તો ? એટલા માટે જ બ્રહ્મસ્વરૂપ સત્પુરુષ - ગુરુહરિના આદેશથી જ્યાં, જે વ્યક્તિને, જે કંઈ બાબતે દાન-દ્રવ્ય અપાય તે નિર્ગુણ બની જાય છે. દાન કરનારને કર્મનું ફળ ભોગવવું પડતું નથી. આખી જિંદગી સુપાત્રે દાન કરનારને સ્વર્ગ મળે ને કુપાત્રે કર્યું હોય તો નરક કે જન્મ-મરણ મળે; પરંતુ આ બંને પલ્લાંને સમતોલ રાખનાર માધ્યમ ગુરુહરિ છે. ગુરુહરિની આજ્ઞાથી અપાતું દાન સ્વર્ગ-નરકને ભોગવાવતું નથી. એ ભગવાનના ધામની જ પ્રાપ્તિ કરાવે છે.